《梦笑》
宋代·舒岳祥

过尽江山十万鸿，梅花昨夜笑东风。
客行草树绵绵外。梦觉乌鸦渺渺中。
天道难知龟不信，人生有恨水无穷。
今年厄闰有如此，万事绳床俯仰空。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。